Közfelhívás amerikai fehér szövőlepke elleni védekezésre

Felhívjuk mindazon földtulajdonosok, területhasználók figyelmét, akinek tulajdonában, kezelésében olyan földterület, illetve olyan gazdanövényként számba jöhető kultúra, vagy más növényzet (haszonfák, bokrok stb.) vannak, ahol az amerikai fehér szövőlepke fertőzése megtalálható azonnal kezdje meg a felszámolását.
A védekezési kötelezettséget a 2008. évi XLVI. törvény, valamint a 43/2010. (IV. 23.) FVM rendelet írja elő. Az amerikai fehér szövőlepke esetében igyekezzünk a védekezést mielőbb végrehajtani, mert fiatalabb hernyók ellen azok szétszéledése előtt a védekezés hatékonyabb.

A kisebb hernyófészkeket távolítsák el és semmisítsék meg, ha ez nem oldható meg, használjanak rovarölő készítményeket.

A védekezés kivitelezésénél ügyeljünk arra, hogy az a környezetre ne jelentsen veszélyt.

Közterületeken, vizek mellett, virágzó növények közelségében más-más technológia alkalmazása szükséges. Közterületen veszélyes készítményt ne használjunk!

Felhívjuk a figyelmet a munka- és egészségvédelmi rendszabályok betartására.

(Amerikai fehér szövőlepke esetében ne feledjük, hogy a várakozási idők az aljnövényzetre is vonatkoznak.)

